સરકારી શાળાઓમાં શિક્ષકોના ઓછા પગાર અને તેમની ભરતીના નીચા ધારાધરણોની રાજ્યના પ્રાથમિક શિક્ષણની ગુણવત્તા પર માઠી અસર પડી રહી છે. બુધવારે જાહેર થયેલા એન્યુઅલ સ્ટેટસ ઑફ એજ્યુકેશ રિપોર્ટ (ASER) મુજબ ગતિશીલ ગણાતું ગુજરાત એજ્યુકેશનની બાબતમાં બિહાર, ઝારખંડ અને છત્તીસગઢ જેવા પછાત રાજ્યોથી પણ પાછળ છે. સરકારી શાળાઓમાં ભણતરની કથળતી ગુણવત્તાને કારણે ભૂલકાઓ સારા શિક્ષણથી વંચિત તો રહે જ છે પરંતુ વાલીઓ પણ બાળકોને આગળ ભણાવવાનો ઉત્સાહ ગુમાવી રહ્યા છે. આથી હાઈસ્કૂલ ડ્રોપઆઉટ રેટમાં ગુજરાત દેશમાં પાંચમા ક્રમે છે.